Meno:



**Príslovky**

**Príslovky sú plnovýznamový, neohybný** slovný druh, **vyjadrujú okolnosti deja**. Dej, stav alebo činnosť sa môže odohrávať niekde, niekedy, nejako alebo môže mať príčinu. Podľa toho delíme príslovky na príslovky **miesta** (kde?), **času** (kedy?), **spôsobu** (ako?), **príčiny** (prečo?)

***Pravopis prísloviek:***

1. **Slovotvorná prípona je vždy krátka** -e: pekne, zle, vhodne

-y: slovensky, ľudsky

-o: zdravo, hravo

2. **Spoluhlásky s a z** na začiatku prísloviek píšeme **podľa výslovnosti**: zdola, zhora, sprava, zľava

3. Ak vznikla príslovka zrastom predložky a iného slovného druhu, píšeme všetko dovedna: naoko,

sčasti, vtom, spamäti,...

***Stupňovanie prísloviek:***

**Stupňujeme len príslovky, ktoré vznikli odvodením z akostných prídavných mien.**

hlasný hlasno – hlasnejšie – najhlasnejšie

pekný pekne – krajšie – najkrajšie

dobrý dobre – lepšie – najlepšie

rýchly rýchlo – rýchlejšie – najrýchlejšie

Princíp stupňovania je rovnaký ako pri prídavných menách, len prípona v druhom stupni je –šie, -ejšie.

Stupňovanie môže **byť pravidelné a nepravidelné**, presne tak, ako pri prídavných menách.

**Príslovky** okolo, vedľa, poniže, dole,...**sa môžu stať aj predložkami.**

Bežal okolo. (príslovka) Bežal okolo školy. (predložka)

Pomôcka: príslovka **stojí pri slovese a rozvíja ho, predložka sa predkladá pred podstatné meno**.

Precvič si!



***Roztrieď príslovky podľa druhov!***

náročky, hneď, von, pomaly, vďačne, minule, večer, čulo, zákerne, čisto, doma, matne, tuho, po rusky, plytko, vnútri, už, inokedy, uprostred

miesta času príčiny spôsobu

***Utvor z prísloviek druhý a tretí stupeň!***

mnoho ........................................... ...........................................



vysoko ........................................... ...........................................

ďaleko ........................................... ...........................................

nesprávne ........................................... ...........................................

©Mgr. Edita Pláteníková



***Doplň s alebo z do prísloviek:***

\_počiatku, \_vysoka, \_rána, \_pod, \_pamäti, \_poza, \_hlboka, \_hruba, \_blízka, \_ľahka, \_polovice, \_pravidla

✍***Podčiarkni v texte príslovky!***

V malom mestečku blízko rieky Váh žil chlapec, ktorého všetci volali Móric. Odmalička sa len na kráľov hrával. Aj sa mu sem-tam preto smiali, a keďže nepochádzal z nijakej kráľovskej rodiny, táto jeho túžba bola u všetkých dopredu zamietnutá. Jeho dobrý priateľ Jozef mu dal raz zdarma a priateľsky radu, nech sa dá na šport. Tam sa mu to vraj ľahšie splní a veľmi skoro sa môže stať kráľom ligových strelcov...

Ak chceš vedieť, ako to s Móricom dopadlo, príbeh si dočítaj tu: <http://citajmedetom.pravda.sk/tuzba-caq-/sk-cmoderne.asp?c=A100130_164004_sk-cmoderne_p05>

✍***Rozhodni, do ktorej vety patrí príslovka a do ktorej predložkové spojenie!***

Na jar býva .......................občas hmla. Mal obavu ................................. budúceho dňa. (z rána/zrána)

........................ zámku straší! ............................ sa otvorili dvere do domu. (v tom/ vtom)

Aby ťa všetci počuli, musíš hovoriť ....................... Operní speváci si dávajú pozor............. (na hlas/nahlas)

Nedávaj mu teplý obklad ........................ Veselo sa tváril iba ........................... (na oko/ naoko)

✍***Z prídavných mien utvor príslovky!***

usilovný ...................................... tajný ......................................

letecký ...................................... nemý ......................................

otcovský ...................................... spoločenský ......................................

***V slovných spojeniach podčiarkni príslovku a napíš k nej aspoň tri synonymá!*** (môžeš použiť synonymický slovník)



Hľadieť na niekoho zhora. .....................................................................................................................

Kto rýchlo robí, dvakrát robí. ..................................................................................................................

Plnými ústami ťažko fúkať. .....................................................................................................................

Išiel tam naisto .......................................................................................................................................



Použi Krátky slovník slovenského jazyka a vysvetli význam prísloviek:

von .........................................................................................................................................................

vonku......................................................................................................................................................

Extra (dobrovoľná domáca úloha): **Napíš krátky príbeh** na tému: **Na vyučovacej hodine**, v ktorom použiješ aspoň 7 rôznych prísloviek.



©Mgr. Edita Pláteníková